Боболка

Боболка, боболкница, црница, муренка или дудинка (науч.: Morus) — род на цветни растенија, кој содржи 10-16 различни видови.

Боболките достигнуваат 10–15 m височина. Плодовите можат да имаат различна боја од бела до црвена, во зависност од видот. Плодот се користи за добивање на џем, како и ракија.

 Име 
мини|лево|Бели боболки
Во Македонија, растенијата од родот Morus, се среќаваат под различни имиња во различни региони:
 боболка во централно-јужниот регион на Македонија: боболкница (Прилеп), боболка (Прилеп, Мариово), бопка (Фурка, Дојранско), бобонка (Велес, Велешко)
 црница (Битола, Битолско)
 муренка: муренка (Струшко, Охридско), муринка (Љубаништа-Охридско, Дебарско, Ехлоец, Попоец-Кичевско), мурвина (Модрич-Дебарско), мурвинка (Гари-Дебарско), мурвенка (’Ржаново-Дебарско), мурвинка (Жировница-Дебарско) и надвор од овој регион морејка (Двориште-Беровско)
 дудинка - претставува турцизам. Застапен е како дутка (Гостиварско), дудинка (Маврово, Младо Нагоричане-Кумановско, Скопско) и карадутка (Смилево)

Црницата како тема во уметноста и во популарната култура
Црницата се јавува како тема во делата од ументоста и популарната култура, како:
 „Под муренката“ (Под дудом) - песна на српскиот поет Владислав Петковиќ - Дис.Владислав Петковић-Дис, Песме. Београд: Рад, 1960, стр. 77-78.

 Наводи 

Категорија:Црници
Категорија:Ботанички таксони опишани од Карл Линеј
Категорија:Лековити растенија
Категорија:Овошни дрва
Категорија:Флора на Македонија